Diari Oficial de la Generalitat Valenciana


Sumari del DOGV 4340, del 20-09-2002 (2002/9425)

Informació pública de l'extracte de les bases per a la provisió de distintes places vacants en la plantilla de personal de l'Ajuntament de Benigánim i rectificació d'error material.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4340

Data del DOGV
:   20-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9425


Data del document
:   28-08-2002

Organisme emissor
:   Ajuntament de Benigànim

Tipus de document
:   Convocatòria

Correcció d'errades

 Descriptors 

:   * Benigànim
    * treballador social
    * concurs administratiu
    * policia
    * administració local
    * professió administrativa

Informació pública de l'extracte de les bases per a la provisió de distintes places vacants en la plantilla de personal de l'Ajuntament de Benigánim i rectificació d'error material. [2002/F9425]
  
S'han publicat en el Diari Oficial de la Generalitat Valenciana les bases per a cobrir les següents places vacants en la plantilla d'este ajuntament i incloses en l'oferta d'ocupació pública de 2002, junt amb les corresponents bases rectores aprovades per la Comissió de Govern, en la sessió del dia 24 de maig de 2002, i que estan a disposició dels interessats en la Secretaria General d'este ajuntament:
  
La presentació de sol·licituds per a participar en les proves d'accés s'efectuarà en el Registre General de l'ajuntament en la forma que determina l'article 28 de la Llei 30/1992, de 26 de novembre, modificada per la Llei 4/1999, de 13 de gener. El termini de presentació de sol·licituds serà de 20 dies hàbils a partir del dia següent d'esta publicació.
  
Els anuncis següents de les convocatòries a les corresponents proves selectives es publicaran en el tauler d'anuncis de l'ajuntament i en el Butlletí Oficial de la Província de València.
  
Rectificació d'error material (art. 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999):
  
On diu:
  
«Fase de concurs. Els mèrits a valorar seran els següents:
  
a) Titulacions. No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres titulacions de nivell superior, amb el següent barem, i un màxim de 2 punts:
  
· Llicenciat universitari o equivalent: 2 punts.
  
· Doctor: 4 punts.»
  
Ha de dir:
  
«Fase de concurs. Els mèrits a valorar seran els següents:
  
a) Titulacions. No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres titulacions de nivell superior, amb el següent barem, i un màxim de 4 punts:
  
· Llicenciat universitari o equivalent: 2 punts.
  
· Doctor: 4 punts.»
  
Benigánim, 28 d'agost de 2002.- L'alcalde: José Ramón Vayà Vicent.
  
 Ajuntament de Castelló de la Plana
  
 Convocatòria per a proveir en propietat, mitjançant oposició, dèsset places d'operari de servicis múltiples, vacants en la plantilla de funcionaris d'este ajuntament, pertanyent a l'escala d'administració especial, subescala servicis especials, classe personal d'oficis, enquadrada en el grup E. [2002/ I9881]
  
La Comissió de Govern, en sessió duta a terme el 15 de juny de 2001, adoptà, entre altres, l'acord de convocar, per a proveir en propietat dèsset places d'Operari de Servicis Múltiples, de conformitat amb l'Oferta d'Ocupació Pública per a l'exercici 2002 d'este ajuntament.
  
Nombre de places: dèsset.
  
Forma de selecció: oposició.
  
Bases: regiràn les bases aprovades per la Comissió de Govern duta a terme el dia 15 de juny de 2001, i publicades íntegres al Butlletí Oficial de la Província número 99, de data 18 d'agost de 2001.
  
Drets d'examen: 12,02 euros, (Compte denominació: oposicions i concursos Ajuntament de Castelló, Entitat Bancaixa, Número 2077 0580 42 1633481943).
  
Orde d'actuació: l'orde d'actuació dels opositors s'iniciarà per aquell el primer cognom del qual comence per la lletra C, segons l'establit en la resolució de la Conselleria de Justícia i Administracions Públiques, i continuarà per orde alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida al senyor alcalde en la Secretaria d'este ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.
  
Per a ser admesos o prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds és de 20 dies naturals, comptats a partir del dia següent al de la publicació d'este anunci al Boletín Oficial del Estado.
  
Els succesius anuncis es publicaran al Butlletí Oficial de la Província de Castelló, i al tauler d'anuncis d'este ajuntament d'acord amb la legislació aplicable.